35 ຄົນ ເສຍຊີວິດ ໃນການໂຈມຕີ ບ່ອນຫຼົບລີ້ Taliban ໂດຍກອງທັບ ປາກິສຖານ 
​ກອງທັບ​ປາ​ກິ​ສຖານ ກ່າວ​ວ່າ ​ເຮືອ​ບິນ​ລົບຂອງ​ຕົນ ​ໂຈມຕີ​ທີ່​ໝັ້ນຂອງ​ພວກ Taliban ​ໃກ້​ຊາຍ​ແດນ​​ ອັຟການິສຖານ ​ໂດຍໄດ້ສັງຫານ 35 ຄົນ.
ກອງທັບປາກິສຖານ ກ່າວວ່າ ເຮືອບິນລົບຫຼາຍລຳຂອງຕົນ ໄດ້ ໂຈມຕີບ່ອນຫລົບລີ້ 3 ແຫ່ງຢູ່ທີ່ໝັ້ນຂອງພວກ Taliban ໃກ້ກັບ ເຂດຊາຍແດນອັຟການິສຖານ ຊຶ່ງໄດ້ສັງຫານ ພວກຫົວຮຸນແຮງ 35 ຄົນ ບັນດາເຈົ້າໜ້າທີ່ ກ່າວວ່າ ການໂຈມຕີທາງອາກາດເມື່ອຕອນ ເຊົ້າຂອງວັນພຸດມື້ນີ້ ແມ່ນແນເປົ້າໝາຍໃສ່ເຂດຊົນເຜົ່າ Wa- ziristan ເໜືອບ່ອນທີ່ກອງທະຫານໄດ້ປະຕິບັດງານບຸກໂຈມ ຕີຄັ້ງໃຫຍ່ ໃນລະຍະສອງສາມເດືອນຜ່ານມານີ້ ກອງທັບປາ ກິສຖານກ່າວວ່າ ປະຕິບັດງານຂອງຕົນ ໄດ້ສັງຫານພວກຫົວ ຮຸນແຮງຫຼາຍກວ່າ 900 ຄົນ ເຂດດັ່ງກ່າວແມ່ນໄດ້ຫ້າມບໍ່ໃຫ້ບັນດານັກຂ່າວເຂົ້າໄປ ຈຶ່ງເຮັດໃຫ້ເປັນໄປບໍ່ໄດ້ ທີ່ຈະຢືນ ຢັນຢ່າງເປັນອິດສະຫລະ ກ່ຽວກັບຕົວເລກຂອງທາງ ກອງທັບ ເຂດຊົນເຜົ່າ Waziristan ເໜືອແມ່ນໄດ້ເປັນບ່ອນຢູ່ອາໄສມາເປັນເວລາດົນນານແລ້ວ ຂອງພວກຫົວຮຸນແຮງຕ່າງດ້າວ ປົນກັບຄົນທ້ອງຖິ່ນ ທີ່ເປັນເຄືອຂ່າຍ ຂອງກຸ່ມກໍ່ການ ຮ້າຍ al-Qaida ພ້ອມກັບກຸ່ມຕິດອາວຸດຕ່າງໆອີກດ້ວຍ ທີ່ໄດ້ທຳການໂຈມຕີຂ້າມຊາຍ ແດນຕໍ່ກອງກຳລັງນາໂຕ້ ຢູ່ໃນອັຟການິສຖານ ສະຫະລັດໄດ້ກົດດັນມາດົນນານແລ້ວ ໃຫ້ປາກິສຖານປະຕິບັດງານເພື່ອກວດລ້າງບ່ອນຫຼົບລີ້ຂອງພວກຫົວຮຸນແຮງຢູ່ໃນເຂດ ດັ່ງກ່າວ